Pistul

Pistul ya iku gaman geni kang bisa ditembakaké nganggo tangan siji.
Tembung pistul kanggo nggambaraké sanjata geni kang digegem nalika abad kaping 18. Ing abad 15 pistul tegesé péso cilik kang bisa didelikaké ing sandhangan.
Pistul dipérang dadi rong jinis ya iku révolver kang lumrahé nggunakaké kamar peluru kang muter. Saliyané iki diarani pistul biyasa ya iku pistul kang kamar pluruné dadi siji karo laras. Pistul nggunakaké kalibèr pluru kang nduwéni variasi wiwit.22 nganti.50 cal.

Pistul semi otomatis 
Pistul semi-otomatis modhèren nggunakaké magazen kanggo nyimpen pelurune. Pistul iki wis nggantékaké pistul revolver kang dianggo ing militèr lan kapulisèn modhèren. Pistul semi-otomatis duwé kapasitas ruwang pluru kang gedhé. Kapasitas iki nganti 20 pluru kanthi jinis tinamtu.
Pistul iki kanthi otomatis bakal ngetokaké pluru saka kamar peluru, banjur njupuk peluru anyar saka magazen. Iki dilakokaké kanthi nggunakaké ènergi kang diasilaké saka mbledhosé peluru utawa rekoil. Peluru kang mbledhos bakal ngobahaké sistem gas kanggo nyurung hammer, lan pérangan ndhuwur pistul. Pérangan iki bakal kasurung memburi. Nalika pérangan iki obah memburi, pluru bakal maju ing kamar pluru lan peluru anyar bakal lumebu lan ngisi kamar pluru saka magasèn.

Pistul otomatis 
Pistul otomatis utawa diarani Pistull mesin (machine pistol), ya iku pistul kang bisa némbak kanthi otomatis. Pistul iki kalebu pistul kang arang dianggo karo ékan kapulisèn. Pulisi lumrahé nganggo submachine gun (pistul mitraliur), awit pistul mesin angèl dikontrol lan kurang pas sasaran.
Akèh-akèhé pistul mesin duwé aksésori tambahan kanggo ngundhakaké kerjané kaya ta peredham swara (sound suppressor), perpanjangan magasèn, cekelan ngarep, lan popor bahu. Pistul otomatis contoné ya iku seri MAC-10 lan MAC-11 kang digawé Amérika lan seri Uzi gawéan Israèl.

Cathetan suku 

Pistul
Sanjata

en:Handgun
fa:سلاح کمری